અચાનક ચીસ સંભળાઇ અદ્ધર ઊભું કરેલું ગાડું નીચે પડી ગયું. યશોદાજીના ત્યાં જમવા આવેલી સ્ત્રીઓએ ચીસ પાડી હતી. ભયભીત થયેલાં યશોદા પણ ચીસ પાડતાં ગાડાની નીચે સૂતેલા બાળકને જોવા દોડયા. તેમણે જોયું તે બાળક તો મજાથી હવામાં પગ ઉછાળી રમતો હતો અને આનંદથી કિકિયારીઓ પાડતો હતો. નંદરાજા પણ દોડતા આવ્યા. તેમણે જોયું તો બાળકે જ ગાડાને લાત મારી ઉથલાવી દીધું હતું પણ નાનકડા બાલ કનૈયાને કાંઇ જ ઇજા થઇ નહોતી.